ຂໍ້ມູນ ຈາກດາວທຽມ NASA ຊ່ອຍໃນການວັດແທກ ແຜ່ນນໍ້າກ້ອນທີ່ເປື່ອຍຂອງໂລກ
ຂໍ້ມູນຈາກດາວທຽມ ຂອງອົງການອະວະກາດ ສະຫະລັດຫຼື NASA ຊ່ອຍພວກນັກວິທະຍາສາດ ແທກແຜ່ນນໍ້າກ້ອນທີ່ເປື່ອຍຂອງໂລກ
ພວກນັກຄົ້ນຄວ້າຂອງສະຫະລັດກ່າວວ່າ ການວັດແທກເທື່ອທຳອິດກ່ຽວກັບແຜ່ນນໍ້າກ້ອນທີ່ ເປື່ອຍຂອງໂລກ ໂດຍໃຊ້ຂໍ້ມູນຈາກດາວທຽມ ຂອງອົງການອະວະກາດຂອງສະຫະລັດ ຫຼື NASA ສະແດງໃຫ້ເຫັນວ່າ ການເປື່ອຍຂອງແຜ່ນນໍ້າກ້ອນ ພາໃຫ້ລະດັບນໍ້າທະເລສູງຂຶ້ນ 12 ມິນລີແມັດ ແຕ່ປີ 2003 ຫາປີ 2010 ພວກນັກວິທະຍາສາດທີ່ມະຫາວິທະຍາໄລໂຄໂລຣາໂດທີ່ເມືອງ Boulder ເປັນຜູ້ທຳການ ວັດແທກດ້ວຍຂໍ້ມູນທີ່ເກັບກຳໂດຍດາວທຽມ GRACE ຊຶ່ງເປັນດາວທຽມແຝດຂອງອົງການ ອະວະກາດສະຫະລັດ ພວກນັກວິທະຍາສາດເວົ້າວ່າ ຜົນຂອງການວັດແທກ ສະແດງໃຫ້ ເຫັນວ່າ ໂລກຂອງເຮົາໄດ້ສູນເສຍແຜ່ນນໍ້າກ້ອນໜັກກວ່າ 4 ພັນ 300 ຕື້ໂຕນ ທີ່ປົກຄຸມ ເຂດ Greenland ຂົ້ວໂລກໃຕ້ແລະຂົ້ວໂລກເໜືອ ໃນໄລຍະ 7 ປີທີ່ກວມເອົາການສຶກສາ ດັ່ງກ່າວ ພວກນັກວິທະຍາສາດເວົ້າວ່າ ການພົບເຫັນໃໝ່ນີ້ຈະຊ່ອຍໃຫ້ຄຳຕອບຕໍ່ຄຳຖາມທີ່ສຳຄັນໆ ຕ່າງໆ ກ່ຽວກັບລະດັບນໍ້າທະເລທີ່ສູງຂຶ້ນຕະຫຼອດທັງເຂດທີ່ມີອາກາດໜາວຂອງໂລກຕອບ ຮັບແບບໃດຕໍ່ສະພາບການປ່ຽນແປງຂອງດິນຟ້າອາກາດ ພວກນັກຄົ້ນຄວ້າຂອງມະຫາວິທະຍາໄລໂຄໂລຣາໂດກ່າວວ່າ ສ່ວນດີໃນການໃຊ້ການວັດ ແທກຈາກດາວທຽມກໍຄື ພວກເຂົາເຈົ້າສາມາດເບິ່ງເຫັນມວນສານທັງໝົດ ທີ່ຢູ່ໃນແຜ່ນນໍ້າ ກ້ອນ ການກະປະມານທີ່ເຄີຍເຮັດກັນມານັ້ນ ແມ່ນໃຊ້ການວັດແທກທາງພາກພື້ນດິນ ຊຶ່ງ ເປັນພາກສ່ວນນ້ອຍໆຂອງແຜ່ນນໍ້າກ້ອນຂອງໂລກທໍ່ນັ້ນ ການສຶກສາພາຍໃຕ້ການນຳພາຂອງມະຫາວິທະຍາໄລໂຄໂລຣາໂດທີ່ເມືອງ Boulder ໄດ້ ມີການພິມເຜີຍແຜ່ໂດຍວາລະສານ Nature